Sokoł Ralbicy/Hórki II
– HZ Łaz/Běły Chołmc 0:3 (0:1)
Zestawa domjacych: Bjeńš – Gerlich, Kobalc (77. Cyž), M. Matka, Bogusz, Serbin (65. Materna), Šwejda, Čornak, Šnajder, Jakubaš, J. Matka
Při horcych temperaturach nastupi rezerwa Sokoła Ralbicy/Hórki přećiwo načolnikej z Łaza/Běłeho Chołmca. Znowa njemějachu Sokoljo wšitkich hrajerjow k dispoziciji. Chowancy Tomaša Matki złožowachu so tuž na defensiwne dźěło a chcychu sej ze spěšnymi konterami tu abo tamnu šansu wotkryć. Škit před wrotarjom Jurjom Bjeńšom dyrbješe přez cyły hrajny čas mócnje dźěłać. Prěnja šansa poskići so hosćej w 5. min., jako třělwa wrota Sokoła snadnje misny. Hač do 22. min. tale murja steješe. Jónu pak njezamóchu delanscy koparjo bul ze šěsnatki třělić a Nicola Tietze přetwori k 0:1.
som_Latn pol_Latn szl_Latn szl_Latn